Akademická sloboda

Akademická sloboda je sloboda členov akademickej obce (vysokoškolských pedagógov, výskumných a iných pracovníkov a študentov) na vysokých školách vedecky bádať, umelecky tvoriť, uverejňovať výsledky svojho bádania atď. Akademická sloboda nadväzuje na tradíciu z dôb prvých európskych univerzít.

Na Slovensku jej právny základ zakotvuje Ústava Slovenskej republiky z 1. septembra 1992, ktorá v čl. 43 uvádza: „Sloboda vedeckého bádania a umenia sa zaručuje. Práva na výsledky tvorivej duševnej činnosti chráni zákon.“čl. 43 ústavného zákona č. 460/1992 Z. z. z 1. septembra 1992, Ústavy Slovenskej republiky. Zbierka zákonov Českej a Slovenskej Federatívnej Republiky. Ročník 1992, čiastka 92, s. 2667. Dostupné na internete: pôvodné znenie, text zákona v znení neskorších predpisov (cit. 2019-11-09) § 4 ods. 1 zákona č. 131/2002 Z. z. z 21. februára 2002 o vysokých školách a o zmene a doplnení niektorých zákonov bližšie vymedzuje akademické slobody a akademické práva, medzi ktoré zaraďuje:
 slobodu vedeckého bádania, výskumu, vývoja umeleckej a ďalšej tvorivej činnosti a zverejňovanie ich výsledkov,
 sloboda výučby spočívajúca najmä v otvorenosti rôznym vedeckým názorom, vedeckým a výskumným metódam a umeleckým smerom,
 právo učiť sa pri zachovaní slobodného výberu štúdia v rámci akreditovaných študijných programov,
 právo na slobodné vyjadrovanie a zverejňovanie svojich názorov,
 právo členov akademickej obce voliť orgány akademickej obce a byť do nich volený,
 právo používať akademické insígnie a znaky a vykonávať akademické obrady.§ 4 zákona Národnej rady Slovenskej republiky č. 131/2002 Z. z. z 21. februára 2002 o vysokých školách a o zmene a doplnení niektorých zákonov. Zbierka zákonov Slovenskej republiky. Ročník 2002, čiastka 58, s. 1463. Dostupné online: pôvodné znenie, text zákona v znení neskorších predpisov (cit. 2019-11-09)
Využívanie týchto slobôd a práv ale musí byť „v súlade so zásadami demokracie, humanity a s právnym poriadkom“ (§ 4 ods. 2 zákona).

 Referencie 

Kategória:Vysoké školy
Kategória:Sloboda